Bushe Satana Kuti Akwata Amaka pa Bantu?
Icasuko ca mu Baibolo
Satana ne fibanda balatunka sana abantu. E co Baibolo ilandila ukuti: “Icalo conse calaala mu maka ya mubifi.” (1 Yohane 5:19) Baibolo yalilanda pa micenjelo Satana abomfya pa kulufya abantu.
Ubufi. Baibolo yeba Abena Kristu “ukulwisha imicenjelo ya kwa Satana Kaseebanya.” (Abena Efese 6:11) Umucenjelo umo uo Satana abomfya wa kubepa abantu pa kuti balemona kwati ababomfi bakwe, babombela Lesa.
—2 Korinti 11: 13- 15.
Ukupupa imipashi. Satana alalufya abantu ukupitila mu bomfwana ne mipashi, abasobela ifya ku ntanshi, e lyo na babuka imbuko nelyo ababukila ku ntanda. (Amalango 18:
10- 12) Ukubomfya bubi bubi imiti, ne nshila shalekanalekana abantu babomfya pa kulenga amatontonkanyo ya bambi ukobelwa ne fya kwelenganya nako kuti kwalenga umuntu awilwa ne fibanda. —Luka 11: 24- 26.
Ukupepa kwa bufi. Amacalici ayasambilisha ifisambilisho fya bufi yalalenga abantu ukukanalaumfwila Lesa. (1 Abena Korinti 10:20) Baibolo ita ifi ifisambilisho fya bufi ukuti “fisambilisho fya fibanda.”
—1 Timote 4:1.
Ukuwilwa ne ngulu. Mu Baibolo mwaliba amalyashi ya bantu abo ifibanda fyalecusha. Bamo abali ne fibanda balipofwile nelyo ukuba bacibulu e lyo bambi baleitetaula no kuitetaula.
—Mateo 12:22; Marko 5: 2-5.
Ifya kucita pa kuti Satana ekwata amaka pali ifwe
Tamulingile ukulatiina ifibanda pantu Baibolo yalitweba ifya kucita pa kukaana Satana:
Mufwile ukwishiba inshila Satana alufishamo abantu pa kuti ‘mwishibe amapange yakwe.’
—2 Abena Korinti 2:11.
Mulesambilila Baibolo no kulakonka ifyo ilanda. Ukukonka ifyo Baibolo ilanda kuti kwamucingilila ku matunko ya kwa Satana.
—Abena Efese 6: 11- 18.
Mufwile ukonaula fyonse ifyakuma imipashi. (Imilimo 19:19) Pali fyo paba amabuuku, amamagazini, inyimbo, na mafilimu umwaba ifya mipashi.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn